Ég var aldrei barn – sýning um stéttaátök Karitas með þremur elstu börnum sínum . Í dag opnar Byggðasafn Vestfjarða nýja grunnsýningu safnsins . Sýningin ber heitið Ég var aldrei barn og fjallar um stéttaátök og verkalýðsbaráttu á fyrrihluta 20 aldar . Sagan er sögð út frá sjónarhóli Karítasar Skarphéðinsdóttur ( 1890 - 1972 ) en hún barðist fyrir bættum lífskjörum fiskverkafólks á umbrotatímum í sögu verkalýðshreyfingarinnar . Árin ( 1922 - 1938 ) sem Karitas bjó á Ísafirði voru hennar þróttmestu ár , þá barðist hún hart i verkalýðsmálum , fylgdi fyrst róttækari armi Alþýðuflokksins , en gekk i Kommúnistaflokkinn þegar hann var stofnaður . Karitas sagði sjálf að þegar hún mætti á fund eða til átaka við atvinnurekendur og afturhaldsöfl á Ísafirði , hafi hún jafnan skartað sínu besta . Sagt er að þessi vísa hafi verið ort um Karítas þegar hún var verkakona á Ísafirði : Ein er gálan gjörn á þras Fjölmargir hafa komið að sýningunni , þannig gerði Sigurður Pétursson sagnfræðingur rannsóknarvinnu fyrir safnið . Rithöfundurinn Eiríkur Örn Norðdahl samdi leikþátt sem byggður er á atburðum hjá Verkalýðsfélaginu Baldri árið 1936 . Sölvi Björn Sigurðsson , skrifar sýningaskrá sem byggð er á rannsóknum Sigurðar Péturssonar . Uppsetning og smíðavinna var í höndum Magnúsar Alfreðssonar . Jóhannes Jóhannesson sá um hljóð - og myndvinnslu . Sýningaropnunin í dag er á milli kl 17 19 og eru allir velkomnir .